Massa-aanplantings tussen die berge en die see | Tuis
Die struktuur van die ommuurde tuin is minder opsigtelik gemaak met houtskoolkleurige verf, en welige Bostonse klimop groei dit toe. Die olyfboord is sigbaar deur die opening waar voorheen 'n venster was.
Die inheemse pambatieboom (Anastrabe integerrima) is vir dié rondgesnoeide heining gebruik, terwyl ligusterheinings die roosbeddings omraam.
"Die Australiese ontwerper Paul Bangay se werk was die inspirasie vir Larisa se tuinontwerp. Sy tuine met hul tradisionele uitleg en formele elemente soos gelyk oppervlakke, reguit lyne, grasperke en massa-aanplantings werk baie goed saam met die argitektuur van die Brody's se huis. "Hoewel die uitleg formeel is, word dit versag deur die bome en massa-aanplanting van 'n uitbundige en losser aard, en het dit 'n natuurlike voorkoms. Die tuin is nog jonk en gaan namate die heinings groei en die verskillende tuinkamers meer gedefinieer raak, nog mooier vertoon. "Dit was 'n wonderlike projek en Larisa 'n droomkliënt. Dit voel vir my asof ek haar gehelp het om haar tuin te 'bou' en nou kan sy dit self verder mooi maak."